CELEX: 32003R0696
Language: sl
Date: 2003-04-14 00:00:00
Title: Uredba Sveta (ES) št. 696/2003 z dne 14. aprila 2003 o spremembah Uredbe (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju

Pomembno pravno obvestilo

|

32003R0696

Uradni list L 099 , 17/04/2003 str. 0024 - 0025

		Uredba Sveta (ES) št. 696/2003z dne 14. aprila 2003o spremembah Uredbe (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobjuSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 181A Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Evropskega ekonomsko-socialnega odbora [3],po posvetovanju z Odborom regij,ob upoštevanju naslednjega:(1) Sredi avgusta 2002 je bila zaradi poplav na podeželskih območjih v različnih državah kandidatkah povzročena precejšnja škoda. Skupnost mora biti v stanju da se ustrezno odzove na take izjemne naravne katastrofe, kadar pride do njih v državah kandidatkah z uporabo različnih instrumentov, vključno s predpristopnim instrumentom, vzpostavljenim z Uredbo Sveta (ES) št. 1268/1999 [4]; eden od ciljev le-tega je razrešiti prednostne in posebne probleme za trajnostno prilagoditev kmetijskega sektorja in podeželskih območij v teh državah.(2) V navedeni uredbi ni posebne določbe za aktivnosti, ki bi pomagale obnoviti podeželska območja, ki so bila prizadeta v izjemnih naravnih katastrofah.(3) Po takih katastrofah je potrebno ustrezno ukrepanje Skupnosti. Takšni dogodki med drugim znatno gospodarsko obremenijo prizadete strani tako v javnem kot zasebnem sektorju in sovpadajo s pripravami na pristop. V skladu z instrumentom finančne politike, kot je ta po Uredbi (ES) št. 1268/1999, mora primerno ukrepanje v obliki ustreznih projektov v zadevnih državah zajemati tako povečanje stopnje pomoči Skupnosti kot tudi zgornje meje intenzivnosti običajne pomoči.(4) Uredba (ES) št. 1268/1999 se morala zato ustrezno spremeniti –SPREJEL NASLEDNJO UREDBO:Člen 1Uredba (ES) št. 1268/1999 se spremeni kakor sledi:Člen 8 se nadomesti z naslednjim:"Člen 8Stopnja prispevka Skupnosti1. Prispevek Skupnosti lahko znaša do 75 % skupnih upravičenih javnih izdatkov, razen naslednjih:(a) za relevantne projekte po katerem koli ukrepu, kadar Komisija ugotovi, da je prišlo do izjemnih naravnih katastrof, lahko prispevek Skupnosti znaša do 85 % skupnih upravičenih javnih izdatkov;(b) za ukrepe, ki se nanašajo na zadnjo alinejo člena 2 in člena 7(4) lahko prispevek Skupnosti za financiranje znaša do 100 % skupnih upravičenih stroškov.2. Za dohodke, ki jih generirajo investicije,(a) razen za tiste iz odstavka 1(1) lahko javna pomoč znaša do 50 % skupnih upravičenih stroškov, od katerega lahko prispevek Skupnosti znaša do 75 %;(b) iz odstavka 1(1) lahko državna pomoč znaša do 75 % skupnih upravičenih stroškov, od katerega lahko prispevek Skupnosti znaša do 85 % državne pomoči.Prispevek Skupnosti pa mora v vsakem primeru biti v skladu z zgornjimi mejami stopenj pomoči in kumulacije, določenih za državno pomoč.3. Finančna podpora in plačila se morajo navesti v evrih."Člen 2Ta uredba začne veljati tretji dan po objavi v Uradnem listu Evropske unije.Uporablja se od 1. julija 2002.Ta uredba je v celoti zavezujoča in se neposredno uporablja v vseh državah članicah.V Luxembourgu, 14. aprila 2003Za SvetPredsednikA. Giannitsis[1] UL C 331E, 31.12.2002, str. 195.[2] Mnenje z dne 11. marca 2003 (še ni objavljeno v Uradnem listu).[3] UL C 61, 14.3.2003, str. 194.[4] UL L 161, 26.6.1999, str. 87. Uredba kakor je bila spremenjena z Uredbo (ES) št. 2500/2001 (UL L 342, 27.12.2001, str. 1).--------------------------------------------------